el el el el el el el el el el el el el el el el el el el el el el el el el el el el el el el el el el el el el el el el el el el el el el el el en en es ca el en ca zh oc el fr en fr fr el fr ca ca ca el fr de zh fr el fr de ro de el fr ca oc fr el en ca fr fr el fr zh af eu bg en zh fr uk el fr en ca ca ru fr fr fr ru el fr de oc en el fr de ro ca el en de ca ur el en ca de de el en en ca id el en de ru ca el el el el el el el el el el el el el el el el el el el el el el de zh el nl ru el el el el el el el el el de zh el fr en el el el el el en lv en en en en en fi en en en zh en en en de en en el el el el el en el en fr el en en el en en el en en el en de el en en el en en el en en el ru en el en de el ja en el en en el en it el en el en el en el el el el el el el el en el ja el en el de el en el en el en en el en el en en el en el cs de el en el en en el it el en en en en el en el en it el zh el en fr el en el en de el ru el en zh el en el en el el el el el el el el en el en el en de pl en pl pt en en en id en en nl en fr en en en pl cs en en pt en el en en nl ja en fr en sv en es en en el en el en en el en fr en it el ru el en en el en el en fr el en el en fr el en el en it el en en en en el zh en en fr en sv en en de el en el en fr cs en de en en en sv de en en es en en en fr it en es en fr en en en en fr en en it en fr en en sv en fr nl en fr en en en en sq ja fr en en fr en en fr en ms en fr en en en es fr en pt nl en fr de en en en fr el en en en en it es en pt en fi de en en hu es de en en eo en el en de el de el en el en el el el el el el el es fr fr el fr de en el sv fr fr el sv fr fr el en fr fr el sv de fr el en fr fr el en sv fr el sv en sv el de en de el sv en fr el en en sv el fr en fr el en en en el en en en el en en en el en en en el en en en el en en en el en en en el en en en el en en en el en en en el en en en el de en de el sv en sv el en en en el en en en el en en en el el el el el el el el el de en el el de en el el sv en el el sv en el el el el el el sv en el el sv ro el el el el el el el el el el el el el el el el el el el el el el el
Ο Κλασικός ή Αυθεντικός Μαραθώνιος Αθηνών είναι ο διεθνής ετήσιος αγώνας μαραθωνίου της Ελληνικής πρωτεύουσας, το κορυφαίο αθλητικό μαζικό γεγονός της χώρας. Την οργανωτική ευθύνη έχει ο ΣΕΓΑΣ. Σημειώνεται ευρεία συμμετοχή εταιρειών σε διάφορες υπηρεσίες υποστήριξης, π.χ. γενικός συντονισμός, ηλεκτρονική χρονομέτρηση, κ.α. Διεξάγεται τη δεύτερη Κυριακή κάθε Νοεμβρίου. Φιλοξενείται επί της κλασσικής διαδρομής των 42.195μ με εκκίνηση τη μικρή πόλη του Μαραθώνα και τερματισμό το Παναθηναικό στάδιο. Γενικά ο μαραθώνιος, στην Ελλάδα αλλά και στον κόσμο, καθιερώθηκε εις ανάμνηση της πορείας του άγνωστου Αθηναίου οπλίτη, ο οποίος τον Σεπτέμβριο του 490 π.Χ. έτρεξε από το πεδίο της μάχης στις Μαραθώνας έως την Αθήνα για να ανακοινώσει την νίκη κατά των Περσών στη μάχη που διεξήχθη εκεί στον επίπεδο και βαλτώδη τόπο ανάμεσα στον Τύμβο και το Σχοινιά. Πρόλαβε όπως γράφεται να φωνάξει "Νενικήκαμεν" και στη συνέχεια εξαντλημένος έπεσε νεκρός. Μία μεταγενέστερη παράδοση, η οποία δεν υποστηρίζεται πειστικά από τις αρχαίες πηγές, ταυτίζει τον οπλίτη εκείνον με τον Αθηναίο ημεροδρόμο Φειδιππίδη. Αλλοι δύο δρομείς, ο Θέρσιππος και ο Ευκλής, επίσης διεκδικούν αυτή τη δόξα...Την Κυριακή 10η Νοε 2019 κατά τον 37ο ΑΜΑ καταγράφηκε η πολυπληθέστερη συμμετοχή δρομέων της ιστορίας όλων των αγώνων επί της δύσκολης διαδρομής με εκκίνηση το Μαραθώνα και έως το Παναθηναικό στάδιο από το γενέθλιον έτος, το 1896. Τερμάτισαν 16439 δρομείς, 12908 άνδρες+3531 γυναίκες. Εντυπωσιακή παρουσία πραγματοποίησαν οι Ιταλοί δρομείς. Τερμάτισαν 916!!! Ανάμεσά τους διακρίθηκαν οι Ολυμπιονίκες του 2004, Stefano Baldini και Igor Cassina. Ακολούθησαν σε πλήθος οι Αμερικάνοι με 870 δρομείς στον τερματισμό, οι Γάλλοι με 838, οι Βρετανοί με 790, κοκ. Τερμάτισαν 7831 Ελληνες. Οι αριθμοί αυτοί συντηρούν τον ΑΜΑ εντός λίστας των 30 κορυφαίων μαραθωνίων της χρονιάς σε όλο τον κόσμο. Αυτή η παγκόσμια marathon list συντασσόταν ετήσια και με ακρίβεια από τον Ken Young, κορυφαίο σταστιστικό της ARRS, έως και το 2016. Μετά τον πρόωρο θάνατό του διακόπηκε η σύνταξή της...Η ARRS ετοιμάζει τον διάδοχο. Εκείνη τη χρονιά, το 2016, ο ΑΜΑ βρέθηκε στην 27η θέση με 13707 τερματισμούς. Κορυφαίος αγώνας αναδείχθηκε ο TCS New York marathon με 51360 δρομείς.
Το Παναθηναϊκό Στάδιο, ο χώρος που γίνεται ο τερματισμός του Μαραθωνίου
Το αναμνηστικό δίπλωμα του 1ου ΚΜΑ, αυτό που αποδόθηκε στους 304 τερματίσαντες
2.1 Η πρώτη περίοδος από 1955 έως και 1965
2.2 Ο Μαραθώνιος Ολυμπιακής Ημέρας από 1967 έως και 1980
2.3 Ο "ανοιχτός" ή "λαϊκός" Μαραθώνιος από 1972 έως και 1978
2.4 Ο εμπορικός "Original Run" από 1979 έως και 1983
2.5 Ο "Χρυσός" Μαραθώνιος της 7ης Μαρτίου 1982
2.6 ΚΜΑ ή ΑΜΑ "Γρ. Λαμπράκης" από 1983 έως σήμερα
4.1 Περίοδος 1955 ως 1965
4.2 Περίοδος 1967 ως 1980 (Απριλίου) και 1982
4.3 Περίοδος 1972 ως 1983 (Οκτωβρίου)
4.4 ΚΜΑ ή ΑΜΑ "Γρηγόρης Λαμπράκης"
5 Νικητές ανά χώρα
Ο πρώτος μαραθώνιος επί της κλασσικής διαδρομής συνέβη την Κυριακή 10η Μαρτίου 1896. Ηταν το πρώτο πανελλήνιο πρωτάθλημα! Νικητής αναδείχθηκε ο 19χρονος Χαρίλαος Βασιλάκος σε 3ω18. Ακολούθησαν τις επόμενες ημέρες ο προκριματικός και ο Ολυμπιακός αγώνας. Τότε, την Παρασκευή 29η Μαρτίου, θριάμβευσε ο Σπύρος Λούης με 2ω58:50. Ο διεθνής μαραθώνιος των Αθηνών φιλοξενήθηκε για πρώτη φορά στις 2 Οκτωβρίου 1955. Επαναλαμβανόταν ανά διετία έως το 1967. Από εκείνη τη χρονιά μετατράπηκε σε ετήσιο γεγονός με συγκεκριμένη, "κλειδωμένη" ημερομηνία διεξαγωγής την 6η Απριλίου, στο πλαίσιο εορτασμού της "ολυμπιακής ημέρας" όπως καθορίστηκε με αποφάσεις της Διεθνούς Ολυμπιακής Επιτροπής και της Ελληνικής Επιτροπής Ολυμπιακών Αγώνων. Ο αγώνας στη νέα μορφή του παράλληλα μετρούσε ως αυτός του πανελληνίου πρωταθλήματος. Αρχές του 1972 ο ΣΕΓΑΣ ακολουθώντας την διαμορφούμενη παγκόσμια πραγματικότητα με απόφασή του έδωσε λαικά χαρακτηριστικά στον αγώνα. Εγινε "ανοικτός" και "ελεύθερος" σε μη συστηματικούς δρομείς!!! Η διεξαγωγή του επανήλθε τον Οκτώβριο. Ετσι τη βροχερή Δευτέρα 30 Οκτ 1972 αγωνίστηκαν 79 δρομείς, 22 Ελληνες και 57 Φινλανδοί. Νικητής αναδείχθηκε ο Γιάννης Βιρβίλης της ΑΕΚ με 2ω26:26. Διατηρήθηκε ο θεσμός του ολυμπιακού μαραθωνίου της 6ης Απριλίου με έμφαση στους elite. Ετσι από το 1972 ως το 1980 διεξάγονται δύο διεθνείς μαραθώνιοι στην κλασσική διαδρομή: ένας τον Απρίλιο στο πλαίσιο της ολυμπιακής ημέρας και ένας τον Οκτώβριο, ο "λαικός" με άλλα λόγια ο προπομπός του ΚΜΑ "Γρ Λαμπράκης" και ΑΜΑ σήμερα. Στον αγώνα του Σαββάτου 19 Οκτ 1974 έγιναν δεκτές στον αγώνα γυναίκες δρομείς. Ταχύτερη Ελληνίδα ήταν η πρωτοπόρος Ζωζώ Χριστοδούλου εκ Φιλοθέης (5ω01:20). Από τον Οκτώβριο του 1983 ξεκίνησε η ισχύουσα αρίθμηση των οργανώσεων όταν εισήχθη ο ΚΜΑ στη μνήμη του βαλκανιονίκη, αγωνιστή της ειρήνης και γιατρού Γρηγόρη Λαμπράκη. Το πανελλήνιο πρωτάθλημα "επέστρεψε" εντός του ΚΜΑ από το 1990. Τις τελευταίες ημέρες του Οκτωβρίου του 2010 η 28η έκδοση αποτέλεσε το βασικό γεγονός των εκδηλώσεων εορτασμού των 2500 ετών από την μάχη του Μαραθώνα. Σημαντικό αποτέλεσμα ήταν η μεγάλη αύξηση των μετεχόντων δρομέων. Εφτασαν στο Καλλιμάρμαρο στάδιο 10371 μαραθωνοδρόμοι, 7988 άνδρες+2383 γυναίκες. Τερμάτισαν συνολικά στους τρεις αγώνες του προγράμματος 16165 δρομείς, 11565+4600. Ο ΑΜΑ θεωρείται ένας από τους δυσκολότερους αγώνες μαραθωνίου στον κόσμο. Οι δρομείς καλούνται να αντιμετωπίσουν 17 χιλιόμετρα συνεχούς ανηφόρας από το 11ο χλμ, την έξοδό τους από τη Νέα Μάκρη έως και το το 28ο στο στάδιο της Παλλήνης. Εκεί στο 11ο χλμ έχομε υψόμετρο 33. Αυτό ανεβαίνει στα 93μ ακριβώς στο 16ο χλμ στην Α΄ έξοδο του Βουτζά. Στο σημείο του half στα 21097μ στην πύλη της ELPEN στο Πικέρμι το GPS δείχνει 107μ. Στην είσοδο της Παλλήνης (26ο χλμ) το υψόμετρο ανεβαίνει στα 190. Εκατό μέτρα πριν από το στάδιο της Παλλήνης(δεξιά) και το πάρκο Λεβίδη (αριστερά) οι δρομείς συναντούν το υψηλότερο σημείο της έως εκεί πορείας τους: 214μ! Ακολουθούν δύο χιλιόμετρα σχετικά ευνοικής διαδρομής που προσφέρει ανάσες έως την έξοδο του Γέρακα (30ο χλμ) όπου ξεκινά η ανάβαση προς το υψηλότερο σημείο όλης της μαραθώνιας διαδρομής. Αυτά, τα 244μ (!!!) εντοπίζονται εντός του ανισόπεδου κόμβου του Σταυρού στα 31300μ από την εκκίνηση. Με την έξοδο από τον κόμβο οι δρομείς έχουν μπροστά τους τα υπόλοιπα 10795μ να τους "χαμογελούν".... (ελαφριά κατηφόρα).
Ο Β΄ παγκόσμιος πόλεμος ανέστειλε επί πολλά χρόνια την καθιέρωση διεθνούς αγώνα μαραθωνίου στην κλασσική διαδρομή. Σε μιά συνεδρίαση του 1938 τα μέλη του δς του ΣΕΓΑΣ (πρόεδρος Μιχαήλ Ρινόπουλος και γεν γραμ Απόστολος Νικολαίδης) συζήτησαν και αποφάσισαν τις λεπτομέρειες διεξαγωγής του. Αποφασίστηκε/ορίστηκε να διεξάγεται "Διεθνής Αγών Μαραθωνίου εις την Κλασσικήν Διαδρομήν ανά παν δεύτερον έτος", δηλαδή ανά διετία, με έτος έναρξης το 1939 και περίοδο από τα τέλη Μαΐου με αρχές Ιουνίου. Ιδού τμήμα του κειμένου της απόφασης: "Ο ΣΕΓΑΣ λαβών πλειστάκις αφορμήν να γνωρίσει τον ευγενή πόθον όλων των διακεκριμένων διεθνών Μαραθωνοδρόμων, όπως αξιωθώσι, έστω και άπαξ κατά τη διάρκεια του αγωνιστικού των βίου να διαγωνισθώσι εις αυτήν ταύτην την κλασσικήν διαδρομήν από Μαραθώνος εις Αθήνας, την καθαγιασθείσαν δια του γνωστού υπερανθρώπου κατορθώματος και υψηλής αυτοθυσίας του αγγελιαφόρου της ιστορικής εν Μαραθώνι νίκης, απεφάσισε να παρέχει αυτούς τακτικώς εν των μέλλοντι την προς τούτον ευκαιρίαν δια της οργανώσεως διεθνούς αγώνος... Δια τους Ελληνες δρομείς ο αγών θα θεωρήται και ως εθνικόν πρωτάθλημα του Μαραθωνίου δια το έτος της τελέσεως...". Δρομολογήθηκαν οι διαδικασίες υλοποίησης της απόφασης. Εκδόθηκε καλλιτεχνικό φυλλάδιο, στάλθηκαν προσκλήσεις/προκηρύξεις προς τις ξένες ομοσπονδίες, παραγγέλθηκαν τα μετάλλια στην Ελβετία και τα έπαθλα-κύπελλα στη Γερμανία. Τα κύπελλα ήταν αντίγραφα αρχαίας αθηναϊκής υδρίας με παραστάσεις δρομέων. . Σύμφωνα με τα σχέδια στις πλευρές των ασημένιων κυπέλλων θα υπήρχαν χαράξεις από χρυσό και σμάλτο των αρχαίων παραστάσεων. Εκδήλωσαν ενδιαφέρον περί της συμμετοχής τους δρομείς από βαλκανικά κράτη και άλλες επτά χώρες, όπως η Αγγλία, η Σουηδία αλλά και το Περού. Η. .. φωτιά του πολέμου ανέστειλε τις προετοιμασίες και ματαίωσε αυτό τον εναρκτήριο αγώνα. Η απόφαση και οι διαδικασίες ξεχάστηκαν ως το 1955... Τότε η εθνική ομοσπονδία της Φινλανδίας με επιστολή της πρότεινε τη διεξαγωγή ενός αγώνα στην κλασσική διαδρομή. Ετσι βρέθηκε το κίνητρο... Ο ΣΕΓΑΣ (πρόεδρος Απόστολος Νικολαίδης και γεν γραμ Δημήτρης Ξηρουχάκης) αποδέχτηκε την πρόταση και ενεργοποίησε την απόφαση του 1938 περί της διεξαγωγής διεθνούς μαραθωνίου. Εισήχθησαν δύο σημαντικές τροποποιήσεις, η 1η ως περίοδος διεξαγωγής ορίστηκε ο Οκτώβριος και η 2η έγινε απεμπλοκή από το πανελλήνιο πρωτάθλημα. Βρέθηκαν σε αποθήκη τα μετάλλια Ελβετικής κατασκευής και αποδόθηκαν στους νικητές του 1ου αγώνα στις 2 Οκτ 1955. Δεν διασώθηκαν τα κύπελλα Γερμανικής κατασκευής. Παρέμειναν στο τελωνείο προς παραλαβή αλλά καταστράφηκαν κατά τους βομβαρδισμούς του Πειραιά. Ο 2ος αγώνας συνέβη στις 6 Οκτ 1957 και ο 3ος στις 26 Οκτ 1959.
Η πρώτη περίοδος από 1955 έως και 1965Επεξεργασία
Ο πρώτος διεθνής μαραθώνιος αγώνας διεξήχθη στις 2 Οκτωβρίου 1955 υπό καταρρακτώδη βροχή. Συνδυάστηκε με αγώνες στίβου εφήβων Ελλάδας-Γιουγκοσλαβίας εντός Παναθηναϊκού Σταδίου μετά τον τερματισμό των μαραθωνοδρόμων. Αφέτης ήταν ο Στέλιος Κυριακίδης, ο θριαμβευτής στη Βοστώνη λίγα χρόνια νωρίτερα. Αγωνίστηκαν 21 δρομείς: 12 Έλληνες, 4 Αιγύπτιοι, 2 Γιουγκοσλάβοι, ένας Ιταλός, ένας Γερμανός και ένας Φινλανδός. Ο Veiko Karvonen σπουδαίος δρομέας της δεκαετίας με πολλές διακρίσεις νίκησε με επίδοση 2ω27:30. Δεύτερος και τρίτος τερμάτισαν χέρι-χέρι οι Αιγύπτιοι Mohamed Abdoulkerim και Ali Hament με επιδόσεις 2ω39:02 και 2ω39:04. Ταχύτερος Έλληνας αναδείχθηκε ο Δημήτρης Δερβένης του ΕΓΣ. Τερμάτισε 9ος με 2ω57:11. Ακολούθησε 10ος ο Κύπριος Μελής Χαραλάμπους του ΓΣΟ με 3ω00:10.[2] Η 2η έκδοση, σύμφωνα με τον προγραμματισμό, συνέβη ύστερα από δύο έτη. Στις 6 Οκτ 1957 η συμμετοχή ήταν φτωχή (16 δρομείς). Νίκησε ο Σέρβος Franjo Mihalic με 2ω26:27. Τερμάτισε 14ος ο Μεσσήνιος Ευάγγελος Σταματόπουλος σε 3ω27:37. Δύο σπουδαίοι μαραθωνοδρόμοι αγωνίστηκαν στην 3η έκδοαη της 26ης Οκτ 1959 (συνολικά 19 συμμετοχές). Ο Φινλανδός Eino Oksanen μονομάχησε με τον Νεοζηλανδό Jeff Julian. Νίκησε ο Φινλανδός με 2ω26:30 έναντι 2ω27:01. Ως ο καλύτερος Ελληνας τερμάτισε ο Αντώνης Αβραμίδης σε 3ω01:45. Μεταφορά της διεξαγωγής του αγώνα το Μάιο και ενσωμάτωση του πανελληνίου πρωταθλήματος αποφασίστηκε για τον αγώνα του 1961. Τότε την Κυριακή 7 Μαίου λάμπρυνε το γεγονός με τη συμμετοχή και τη νίκη του ο Αιθίοπας ολυμπιονίκης Abebe Bikila. Νίκησε εύκολα με 2ω23:44. Ο "ξυπόλυτος πρίγκιπας¨ ναι, αγωνίστηκε χωρίς υποδήματα!!! Πρωταθλητής αναδείχθηκε ο Δημήτρης Μοσχονάς με 2ω51:52. Περισσότεροι από 30 χιλ θεατές εντός σταδίου αποθέωσαν τους νικητές και καταχειροκρότησαν όλους τους τερματίσαντες. Ως ο αγώνας των ρεκόρ καταγράφεται στην ιστορία αυτός του 1963 (19 Μαίου). Οι δρομείς εκκίνησαν με συννεφιά από το Μαραθώνα. Επιασε βροχή στο δρόμο... Ο Αμερικάνος Leonard "Buddy" Edelen νίκησε με 2ω23:06, νέα επίδοση διαδρομής (παλιά Abebe Bikila 2ω23:44 1961). Νέα εθνική επίδοση πέτυχε ο πρωταθλητής Κώστας Πονήρης με 2ω46:17. Η 21η Μαίου, ημέρα διεξαγωγής του αγώνα του 1965, ήταν "καυτή". Το θερμόμετρο στο Μαραθώνα έδειχνε 28β. Η εκκίνηση δόθηκε στις 16:00!!! Οι δρομείς αγωνίστηκαν συγκρατημένα...Νίκησε ο Ούγγρος Josef Suto με 2ω30:40. Πανελληνιονίκης αναδείχθηκε ο Δημήτρης Βούρος με 2ω59:58. Ηταν ο πρώτος τίτλος του...
Ο Μαραθώνιος Ολυμπιακής Ημέρας από 1967 έως και 1980Επεξεργασία
Το Νοέμβριο του 1946 η ΕΟΑ, με αφορμή ότι είχαν συμπληρωθεί 50 έτη από την αναβίωση των ΟΑ στην Αθήνα το 1896, αποφάσισε την εισαγωγή εκδηλώσεων εορτασμού της επετείου. Ορίστηκε ως ημέρομηνία η 6η Απριλίου κάθε χρονιάς εις ανάμνηση της ημέρας έναρξης με το ισχύον ημερολόγιο! Πρόεδρος της αρμόδιας επιτροπής ανέλαβε ένας "στιβικός", ο Δημήτρης Ξηρουχάκης εκπρόσωπος του ΣΕΓΑΣ στην ολομέλεια. Ο πρώτος εορτασμός συνέβη εν έτει 1947 και ήταν λιτός. Η απόφαση της ΕΟΑ (ΕΟΕ σήμερα) κοινοποιήθηκε στη ΔΟΕ/IOC. Με τη σειρά της, στη 42η σύνοδό της στο St Moritz (Ιαν 1948), αποδέχθηκε την ανάγκη εορτασμού ώστε να προβάλλεται το Ολυμπιακό Πνεύμα αλλά όρισε ως ημερομηνία την 23η Ιουνίου εις ανάμνηση της ημέρας κατά την οποία αποφασίστηκε στη Σορβόνη το 1894 η αναβίωση των ΟΑ! Αυτή η ημερομηνία καθιερώθηκε και ισχύει για όλες τις εθνικές OC. Η ΕΟΑ διατήρησε ως ημερομηνία την 6η Απριλίου. Ετσι το 1967 ο ΣΕΓΑΣ πρότεινε στο πλαίσιο της ενίσχυσης του γοήτρου και των μηνυμάτων του ετήσιου εορτασμού να ενταχθεί στο αγωνιστικό πρόγραμμά του ο διεθνής μαραθώνιος. Φυσικά αυτό έγινε δεκτό... Ο θεσμός ένεκα αυτού αναβαθμίστηκε σε ετήσιο δρομικό γεγονός και ως τέτοιο διατηρήθηκε μέχρι το έτος 1980. Ετσι την Πέμπτη 6η Απριλίου 1967 ο αγώνας φιλοξενήθηκε στην κλασσική διαδρομή επάνω στην οποία εξελίσσονταν εργασίες/παρεμβάσεις βελτίωσης εν όψει του 9ου ΕΠΑ "Αθήνα 1969" (από 16 έως 21 Σεπ - στάδιο "Γεω Καραισκάκης"). Το σημείο εκκίνησης επανήλθε στην έξοδο του Μαραθώνα, στο γεφυράκι όπου διαμορφωνόταν λιτά και απέρριτα ο χώρος σε εφαρμογή της αρχιτεκτονικής ιδέας των Νταλίπη/Μπισλάνη/Πράπα. Επίσης κατασκευαζόταν ο κυκλικός δρόμος γύρω-γύρω από τον Τύμβο των πεσόνταν Αθηναίων ώστε να συμπληρωθούν τα 870μ που αποκόπηκαν με τη μεταφορά της εκκίνησης από την πλατεία στο ιστορικό σημείο της τριπλής παγκόσμιας "πρωτιάς" του 1896 (Πανελλήνιο πρωτάθλημα, προκριματικός και Ολυμπιακός μαραθώνιος). Ο ανταγωνισμός ήταν σκληρός... Υπερίσχυσε ο Γερμανός Jurgen Busch με νέα επίδοση στη διαδρομή, 2ω20:40 μπροστά από τον Ούγγρο Gyula Toth, 2ος σε 2ω22:15 και τον Τσέχο Pavel Kantorek, 3ος σε 2ω23:17. Αρπαξε την ευκαιρία ο Δημήτρης Βούρος, παρασύρθηκε από το... ρεύμα και με τη σειρά του πέτυχε νέα επίδοση διαδρομής: 2ω38:22. Δύο έτη αργότερα, την Κυριακή 6η Απριλίου 1969, ο αγώνας με χαρακτηριστικά "test event" για το 9ο ΕΠΑ "Αθήνα 1969" συγκέντρωσε τους κορυφαίους μαραθωνοδρόμους της εποχής, ένα field που ζηλεύουν οι οργανωτές των σύγχρονων μεγάλων μαραθωνίων!!! Αγωνίστηκαν ο Αιθίοπας Mamo Wolde, ολυμπιονίκης των ΟΑ "Μέξικο 1968", ο Ιάπωνας Kenji Kimihara, ο Ούγγρος Gyula Toth, ο Νεοζηλανδός Mike Ryan, ο Τούρκος Ismail Akcay, ο Βρετανός Bill Adcocks, κ.α. Ο ρυθμός ήταν...τρελός!!! Νίκησε ο Bill Adcocks με 2ω11:07, νέα επίδοση διαδρομής. Αυτή άντεξε 35 ολόκληρα χρόνια!!! Νέα εθνική επίδοση κατέγραψε ο Δημήτρης Βούρος με 2ω23:33 (9ος γενικής). Τεράστιο πλήθος θεατών στο στάδιο καταχειροκρότησε όλους τους τερματίζοντες (51 δρομείς). Αυτή η νέα μορφή, η ένταξη του μαραθωνίου στον εορτασμό της Ολυμπιακής ημέρας, απέκτησε δημοφιλία.
Ο "ανοιχτός" ή "λαϊκός" Μαραθώνιος από 1972 έως και 1978Επεξεργασία
Διέκρινε ο ΣΕΓΑΣ αυτή τη δημοφιλία και εντός του 1972 ανταποκρίθηκε με τον καλύτερο τρόπο!!! Θέσπισε έναν δεύτερο ετήσιο μαραθώνιο, τον "ανοιχτό" ή "λαικό" με εποχή διεξαγωγής τον Οκτώβριο... Παρά την τραυματική πολιτικά και καθολικά για το λαό μας περίοδο (σημ: στρατιωτική χούντα) υπήρξαν παράγοντες με τόλμη που κυρίως...μάντευαν σωστά το μέλλον, έβλεπαν τις εξελίξεις! Ο πρώτος αγώνας της σειράς - προπομπό του σύγχρονου ΑΜΑ, αυτός της 30ης Οκτ προβλημάτισε... Φτωχή συμμετοχή. Εκκίνησαν 79 δρομείς (22 Ελληνες+57 Φινλανδοί). Τερμάτισαν 65. Οι Φινλανδοί ήταν όλοι απλοί αθλούμενοι, μέλη του δρομικού κινήματος της πατρίδας τους (σημ: οι Σκανδιναυοί επιδεικνύουν "αρχαία" παράδοση σε αγώνες μαζικής λαικής συμμετοχής κυρίως στη χιονοδρομία). Ευτυχώς στην κεφαλή της κούρσας ο πολυσύνθετος Γιάννης Βιρβίλης "χόρεψε" στη βροχή! Κατέγραψε 2ω26:26, τη δεύτερη ταχύτερη ελληνική επίδοση στη διαδρομή. Ηταν πρωτάρης στα 42195μ. Διπλασιάστηκαν οι συμμετοχές την επόμενη χρονιά. Στις 20 Οκτ 1973 εκκίνησαν κάτω από υψηλή θερμοκρασία 164 δρομείς (43 Ελληνες+120 Φινλανδοί+1 Ελβετός) και τερμάτισαν 131. Νίκησε ο Φινλανδός στηπλίστας Youko Kouha με 2ω32:26. Θεαματική πρόοδος σημειώθηκε στον αγώνα του Σαββάτου 19 Οκτ 1974. Εκκίνησαν περισσότεροι από 650 δρομείς. Τερμάτισαν οι 587. Αυτός ο αριθμός προσέφερε στον "Athens popular marathon", όπως γινόταν γνωστός εκεί εις την "ξένη", την 3η θέση της παγκόσμιας κατάταξης των μαραθωνίων εκείνη τη χρονιά. Την πρωτιά κατείχε ο μαραθώνιος του Schwarzwald με 2113 τερματισμούς. Ακολουθούσε ο κλασσικός και παμπάλαιος αγώνας της Βοστώνης με 1705 δρομείς στο τέρμα της οδού Boylston. Ο NYC marathon με 259 τερματισμούς κατέλαβε την 15η θέση! Ο ορισμός του αθλητικού τουρισμού χαρακτήρισε τον αγώνα της 18ης Οκτ 1975!!! Ταξίδεψαν ως την Αθήνα δρομείς από πολλές χώρες της Ευρώπης και τις ΗΠΑ. Ελεύθεροι, ανένταχτοι δρομείς από όλες τις άκρες της Ελλάδας με ικανή ή στοιχειώδη προετοιμασία προσήλθαν για να τιμήσουν την κλασσική διαδρομή, να δοκιμάσουν τα όριά τους!!! Νίκησαν ο Φάνης Τσιμιγκάτος με 2ω35:39 και η Ολλανδή Korrie Konings με 3ω16:13. Αγωνίστηκε για πρώτη φορά στο επίπονο αγώνισμα η Γεωργία Παπαναστασίου, η πρωτοπόρος της ραγδαίας προόδου των Ελληνίδων μαραθωνοδρόμων. Σημείωσε 4ω42:45. Τερμάτισαν συνολικά 831. Ο "Athens pm" συντήρησε την 3η θέση της παγκόσμιας κατάταξης: 1ος Schwarzwald 2143, 2ος Boston 1848, 4ος Honolulu 706, 13ος NYC marathon 339. Οι συμμετοχές ξεπέρασαν τις 1100 στον αγώνα της Δευτέρας 9 Οκτ 1978. Καταμετρήθηκαν στην εκκίνηση 1152 δρομείς!!! Συνέβη δυστυχώς κακή διαχείριση πλήθους από τους εντεταλμένους κριτές... Περισσότεροι από 100 δρομείς παρασύρθηκαν, θεώρησαν ότι κάτι σαν πιστολιά άκουσαν και βιάστηκαν να ξεκινήσουν! Ακυρώθηκαν... Νίκησε ο Φινλανδός Matti Koljonen με 2ω37:23. Τερμάτισαν συνολικά 945 δρομείς.Με αυτή την "επίδοση" ο Athens pm κατέλαβε την 23η θέση της παγκόσμιας κατάταξης. Η τριάδα των πολυπληθέστερων μαραθωνίων της χρονιάς: 1. NYC marathon 8588, 2. Honolulu 5587 και 3. Marine corps Washington DC 4703.
Ο εμπορικός "Original Run" από 1979 έως και 1983Επεξεργασία
Ο μεγάλος αριθμός των συμμετοχών με την ετησίως αύξουσα πορεία κέντρισε το ενδιαφέρον επιχειρηματιών, ειδικά του τουρισμού. Ο ΣΕΓΑΣ με πρόεδρο τον Γιώργο Μαρσέλλο παραχώρησε με συμβόλαιο την οργάνωση στη "Mondial Tours". Αυτή η συμφωνία τότε θεωρήθηκε...σκάνδαλο!!! Προβλήθηκε ως επιχείρημα ότι οι μετέχοντες δρομείς καλούνταν πλέον να καταβάλουν ένα ποσό για να αποκτήσουν το bib τους, δηλαδή το δικαίωμα συμμετοχής. Παράλληλα εκφράστηκε έντονη αντίδραση από την πλειοψηφία των Ελλήνων πρωταθλητών. Αποδόθηκε από τους πολέμιους η ονομασία "Εμπορικός Μαραθώνιος". Οι εξελίξεις τουλάχιστον των τελευταίων 20 ετών δείχνουν ότι η παραχώρηση ήταν η κατάλληλη κίνηση στον κατάλληλο καιρό. Η εταιρεία ανέλαβε από το 1979 τη διεξαγωγή του αγώνα. Εδωσε την ονομασία "Τhe Original Run". Προχώρησε στη δυναμική προβολή του γεγονότος ειδικά στις μεγάλες "αγορές", δηλαδή ΗΠΑ, Βρετανία, Γαλλία, Γερμανία, Ιταλία, Σκανδιναβία, κ.α. Δόθηκε έμφαση στη λαική συμμετοχή και ατόνησε το ενδιαφέρον για τους elite δρομείς. Σημειώθηκε επιτυχία! Ο αριθμός των συμμετοχών εκινείτο σταθερά επάνω από τους 800 δρομείς, ένα μέγα πλήθος για την εποχή (αναλυτικά τερμάτισαν 1079 δρομείς το 1979, 881 το 1980, 1059 το 1981, 970 το 1982 και 840 το 1983). Το 1983 συνέβη το παράδοξο, μοναδικό στον κόσμο, στις 8 Οκτωβρίου να διεξαχθούν δύο αγώνες επί της κλασσικής διαδρομής: ο "Original Run" με εκκίνηση στις 10:30 και ο νέος, ο 1ος ΚΜΑ στη μνήμη Γρ Λαμπράκη με την πιστολιά στις 08:30. Μόνο η διοίκηση Μαρσέλλου του ΣΕΓΑΣ υποστήριξε τον original τιμώντας τις υπογραφές στο συμβόλαιο. Αυτή ήταν η τελευταία διοργάνωση του "εμπορικού" αγώνα. Τιμήθηκε η μεγάλη δρομέας εκ Νορβηγίας, η Grete Waitz πρωταθλήτρια κόσμου στο 1ο ΠΠ της IAAF "Ελσινκι 1983", μόλις 50 ημέρες πριν! Αγωνίστηκε, όπως αναμενόταν, συμβολικά και τιμητικά έως το 25ο χλμ. Ενας αριθμός των συντελεστών παραγόντων/εθελοντών του μαραθωνίου που προηγήθηκε χρονικά αποχωρώντας από τη διαδρομή προξένησε ζημιές σε υποδομές που ήδη είχαν στηθεί για τον "original".
Ο "Χρυσός" Μαραθώνιος της 7ης Μαρτίου 1982Επεξεργασία
Στις 7 Μαρτίου του 1982 φιλοξενήθηκε στην κλασσική διαδρομή ένας αγώνας μαραθωνίου με την ονομασία "Χρυσός Μαραθώνιος - Golden Marathon". Μέγας χορηγός ανέλαβε η Citizen. εταιρεία κατασκευής ρολογιών, χρονομέτρων, κ.α. Ηταν ενταγμένος στη σειρά των "Golden Events" της Διεθνούς ομοσπονδίας/IAAF. Προβλεπόταν για επιλεγμένα αγωνίσματα μιά ετήσια "χρυσή" συνάντηση των κορυφαίων αθλητών ώστε να εξασφαλίζεται ανταγωνισμός, υψηλό θέαμα και ικανοποιητικές αμοιβές στους μετέχοντες elite δρομείς. Ηταν μιά σειρά προπομπός των Grand Prix και της σύγχρονης εξέλιξής τους, της Diamond League. Εκείνο το παγωμένο και βροχερό πρωινό εκκίνησαν 37 και τερμάτισαν 30 δρομείς. Βέβαια το ρυθμό καθόρισαν "λαγοί". Ο θριαμβευτής-νικητής ο Μεξικάνος Rodolfo Gomez απείλησε την επίδοση διαδρομής (2ω11:07 Bill Adcocks GBR Απρ 1969). Κατέγραψε 2ω11:49, τη δεύτερη καλύτερη τότε και τέταρτη έως σήμερα (1η 2ω10:37 Felix Kandie KEN, Νοε 2014 και 2η 2ω10:55 Stefano Baldini ITA, Αύγ 2004). Ο Έλληνας πρωταθλητής, ο αξέχαστος Φάνης Τσιμιγκάτος τερμάτισε 20ος πετυχαίνοντας νέα ελληνική επίδοση διαδρομής με 2ω19:55. Αυτή "άντεξε" 16 ολόκληρα χρόνια! Η IAAF ταχύτατα προχώρησε στη δημιουργία/καθιέρωση των "Golden Gran Prix" όπου δεν χρειάστηκε να ενταχθεί ο μαραθώνιος γιατί οι εταιρείες οργανωτές των μεγάλων αγώνων, όπως της Νέας Υόρκης, του Τόκυο, του Λονδίνου, του Σικάγο, κ.α. προσέφεραν υψηλές αμοιβές και εξασφάλιζαν ικανό field για ανταγωνισμό, θέαμα, κλπ.
ΚΜΑ ή ΑΜΑ "Γρ. Λαμπράκης" από 1983 έως σήμεραΕπεξεργασία
Εντός του 1983 εκδηλωνόταν έντονα η δυσαρέσκεια της πλειοψηφίας των σωματείων και πολλών πρωταθλητών όλων των αγωνισμάτων προς την τότε διοίκηση του ΣΕΓΑΣ. Αυτή εκφραζόταν επίσημα μέσα από την κίνηση "Αλλαγή" . Ολα έδειχναν ότι ήταν ζήτημα χρόνου η διοικητική εναλλαγή βέβαια δια των νόμιμων, καταστατικών διαδικασιών. Εν αρχή οι αντιπολιτευόμενοι και συνεργαζόμενοι παράγοντες κατάφεραν να αποκτήσουν τον έλεγχο της Τοπικής Επιτροπής Σωματείων Αττικής (πρόεδρος ο παλιός σπρίντερ Μιχάλης Τσολάκης, εκπρόσωπος του ΕΓΣ). Εμπνεύστηκαν τον 1ο ΚΜΑ "Γρηγόρης Λαμπράκης" και μέσω της ΤΕΣ προχώρησαν στις ενέργειες υλοποίησης του δρομικού γεγονότος με προβλεπόμενη ημερομηνία την 8η Οκτωβριου και ώρα εκκίνησης 08:30. Πλαισίωναν τον Μιχάλη Τσολάκη στην προσπάθεια αυτή ο Γιάννης Ζώρζος, ο Σωτήρης Σκεύης, ο Σταύρος Αλεξίου. ο Νίκος Τσιάρας και άλλοι άξιοι παράγοντες. Η προσπάθεια σαφώς απέκτησε από την πρώτη στιγμή χαρακτηριστικά "κόντρας" με τη διοίκηση του ΣΕΓΑΣ. Αυτή, όπως αναμενόταν, υπερασπίστηκε το συμβόλαιαό της με την εταιρεία-εργολάβο της οργάνωσης του "original run". Ως υπερκείμενη αρχή δεν χορήγησε άδεια διεξαγωγής στον προτεινόμενο ΚΜΑ. Οι διοικούντες την ΤΕΣ βρήκαν στηρίγματα στη ΓΓΑ, την ΕΟΕ, στις νομαρχίες και στις δημοτικές αρχές επί της κλασσικής διαδρομής. Την καθοριστική απόφαση περί της άδειας τέλεσης έλαβε η ΕΟΕ. Ηταν η με αριθμό 10571/17-8-1983. Ετσι ο νέος αγώνας θα γινόταν γεγονός!!! Παράλληλα επιβεβαιωνόταν η προοπτική για ένα μοναδικό στον κόσμο και παράξενο ρεκόρ κατά την ημέρα διεξαγωγής: δύο διαφορετικοί αγώνες στην ίδια διαδρομή με την ελάχιστη χρονική απόκλιση!!! Ο 1ος ΚΜΑ προσέλκυσε ελεύθερους, ανένταχτους δρομείς. Τερμάτισαν 304. Νίκησαν ο Φάνης Τσιμιγκάτος σε 2ω28:18 και η Μεταξία Μπερτζελέα σε 3ω35:52. Ολίγους μήνες αργότερα, τον Μάρτιο του 1984 συνέβη η αναμενόμενη διοικητική εναλλαγή. Η νέα διοίκηση του ΣΕΓΑΣ (πρόεδρος Γιώργος Κατσιμπάρδης και γεν γραμ Γιάννης Σκορδίλης) "έσπασε" το συμβόλαιο με τη Mondial Tours και υιοθέτησε τον ΚΜΑ ως τον ένα αποδεκτό πλέον αγώνα μαραθωνίου. Η δεύτερη έκδοσή του συνέβη την Κυριακή 14 Οκτωβρίου 1984. Τερμάτισαν 780 δρομείς. Νίκησαν ο Νοτιοαφρικάνος Leon Swanepdel σε 2ω28:53 και η Αμερικάνα Barbara Balzel σε 2ω58:56. Είναι αλήθεια ότι στη συνέχεια και στο πέρασμα του χρόνου αυτό το καθαρά λαικό δρομικό γεγονός εγκαταλείφθηκε... Δεν δόθηκε η δέουσα προσοχή στη δυναμική που κατέδειξε ο αγώνας από το 1975 και μετά... Ετυχε φροντίδας από το 1999 και μετά. Σε αυτή τη νέα σύγχρονη εποχή αναγνωρίζεται η καθοριστική συμβολή του Ευάγγελου Παπαποστόλου, του νυν τεχνικού διευθυντή. Από το 2001 εισέρχονται οι χορηγοί στο θεσμό με τους κορυφαίους όπως η ALPHA τράπεζα, ο ΟΠΑΠ, κ.α. Τη νέα εποχή χαρακτηρίζουν η έκρηξη των συμμετοχών, η είσοδος των elite δρομέων, οι γρήγορες επιδόσεις, οι συνεχείς οργανωτικές βελτιώσεις με έμφαση στις ανάγκες του δρομέα, κοκ. Ιδού οι τερματίσαντες δρομείς στις τελευταίες 10 εκδόσεις - 2009: 3855, 2010: 10371, 2011: 6144, 2012: 6470, 2013: 8500,, 2014: 10480, 2015: 11886,, 2016: 13707, 2017: 14743 και 2018:15292
*Σημειώθηκε κατά τη διάρκεια των Ολυμπιακών αγώνων 2004
Περίοδος 1955 ως 1965Επεξεργασία
Περίοδος 1967 ως 1980 (Απριλίου) και 1982Επεξεργασία
Περίοδος 1972 ως 1983 (Οκτωβρίου)Επεξεργασία
*Ο αγώνας της 14ης Απριλίου 1972 "μέτρησε" ως το πανελλήνιο πρωτάθλημα εκείνης της χρονιάς χωρίς διεθνείς συμμετοχές
**** Στον αγώνα αυτό ο Έλληνας Φάνης Τσιμιγκάτος με 2ω19.55 (20η θέση) πέτυχε νέα ελληνική επίδοση κλασικής διαδρομής.
ΚΜΑ ή ΑΜΑ "Γρηγόρης Λαμπράκης"Επεξεργασία
Jos Van De Water
Δε διεξήχθη λόγω της πανδημίας του COVID-19[3]
Σημ: στον 1ο KMA "Γρ Λαμπράκης" της 8ης Οκτ 1983 μετείχαν μόνο Έλληνες δρομείς. Εκκίνησε στις 08:30. Ο διεθνής μαραθώνιος "Original Run" εκκίνησε δύο ώρες αργότερα. Από τη χρονιά του 1984 ο ΚΜΑ είναι ο μόνος αγώνας μαραθωνίου που διεξάγεται ετήσια επί της κλασσικής διαδρομής. Ο λεγόμενος "εμπορικός", δηλαδή ο "Original Run" δεν ξανα-επαναλήφθηκε. Η αρίθμηση του ΚΜΑ και σήμερα ΑΜΑ ξεκινά από το 1983.
Ηνωμένο Βασίλειο !   Ηνωμένο Βασίλειο
Σημείωση: Από 1973 ως 1980 και το 1982 υπήρχαν 2 διεθνείς αγώνες:
τον Απρίλιο (Α) και τον Οκτώβριο (Ο).
1974 (Ο), 1975 (Ο), 1977 (Α), 1983
1993, 1995, 1998, 2000
*Σημείωση: Συμπεριλαμβάνονται και οι νίκες του 1983 στον 1ο αγώνα
εις μνήμην Γρ. Λαμπράκη που μετείχαν μόνο Έλληνες.
↑ athensauthenticmarathon.gr ΜΑΡΑΘΩΝΙΟΣ ΑΘΗΝΑΣ. Ο ΑΥΘΕΝΤΙΚΟΣ - ΑΠΟΤΕΛΕΣΜΑΤΑ
↑ «"Αθλητική Ηχώ", 3/10/1955». Αρχειοθετήθηκε από το πρωτότυπο στις 14 Φεβρουαρίου 2012. Ανακτήθηκε στις 14 Φεβρουαρίου 2012.
↑ ΣΕΓΑΣ (1 Οκτωβρίου 2020). «ΔΕΛΤΙΟΥ ΤΥΠΟΥ ΣΕΓΑΣ ΓΙΑ ΤΗΝ ΜΑΤΑΙΩΣΗ ΤΟΥ ΑΥΘΕΝΤΙΚΟΥ ΜΑΡΑΘΩΝΙΟΥ 2020». Ανακτήθηκε στις 14 Νοεμβρίου 2021.
Μαραθώνιος Αθήνας - Επίσημη ιστοσελίδα
Ηρακλής Αθανασόπουλος, "Μαραθώνιος και Μαραθώνας", Αθήνα 2010.
Στο λήμμα αυτό έχει ενσωματωθεί κείμενο από το λήμμα Athens Classic Marathon της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).